钦定古今图书集成/明伦汇编/氏族典/第459卷 > 《廖用贤尚友录》 > 魏廷式
## 钦定古今图书集成/明伦汇编/氏族典/第459卷 > 《廖用贤尚友录》 > 魏廷式

按《宋史魏廷式传》：“廷式字君宪，大名宋城人。太平兴
国五年中第，释褐朗州法曹掾。李惟清奏知桃源县，
迁将作监丞。端拱初，改著作佐郎，屡迁至工部郎中。
真宗即位，改刑部，俄知审官院，通进银台封驳司，拜
右谏议大夫，知审刑院，出知泾州。咸平二年卒。子舜
卿为太祝，禹卿同学究出身。廷式所至，以严明称，刚”
果敢言，为人主厚遇。然性倾险，喜中伤人，士君子惮
其口而鄙其行。